Закон Зібса

Закон Зібса — фанетычны закон, адкрыты нямецкім лінгвістам Тэадорам Зібсам і актуальны для праіндаеўрапейскай мовы.

Фармулюецца наступным чынам: калі s-mobile прыбаўлялася да кораня, які пачынаўся са звонкага ці звонкага прыдыхальнага змычнага, гэты змычны аглушаецца.

 s + k > санскр., ст.-грэч., герм., балт., слав. sk-;
 s + kh > санскр., ст.-грэч. skh-/sk-, герм., балт., слав. sk-;
 s + g > санскр., ст.-грэч., герм., балт., слав. sk-;
 s + gh > санскр., ст.-грэч. skh-/sk-, герм., балт., слав. sk-.

Ежы Курыловіч перафармуляваў закон зыходзячы з таго, што глухіх прыдыхальных у праіндаеўрапейскай мове не было (ларынгальная тэорыя):

 s + k > санскр., ст.-грэч., герм., балт., слав. sk-;
 s + g > санскр., ст.-грэч., герм., балт., слав. sk-;
 s + gh > санскр., ст.-грэч. skh-, герм., балт., слав. sk-.

Пазней У. М. Ілліч-Світыч адкрыў, што ў праславянскай мове спалучэнне s-mobile са звонкім дае не sk-, а x-. Тады закон набывае выгляд:

 s + k > санскр., ст.-грэч., герм., балт., слав. sk-;
 s + g > санскр., ст.-грэч., герм., балт. sk-, слав. х-;
 s + gh > санскр., ст.-грэч. skh-, герм., балт. sk-, слав. х-.

 Літаратура 
 Иллич-Свитыч В. М. Один из источников начального х- в праславянском (Поправка к «закону Зибса»). // Вопросы языкознания. — М., 1961, № 4.

Катэгорыя:Індаеўрапейскія мовы
Катэгорыя:Фанетычныя законы